དེ་རིང་སྔ་དྲོའི་ཆུ་ཚོད་༡༡།༣༠སྟེང་།དྷ་རམ་ས་ལའི་ཀ་ཅཱ་རིལ་རྫོང་དཔོན་ལས་ཁུངས་ཀྱི་ཚོགས་ཁང་དུ།ཁྲུང་ཁྲུང་དཀར་མོ་སྒྱུ་རྩལ་ཐེབས་རྩ་ཁང་གི་འགན་འཛིན་བསྟན་འཛིན་བསོད་ནམས་ལགས་དང་།ཁོའི་བཟའ་ཟླ་རྒྱ་གར་བ་གློག་བརྙན་བཟོ་མཁན་རེ་ཌོ་ལགས་རྣམ་གཉིས་ཀྱིས།༢༠༡༤ལོའི་དྷ་རམ་ས་ལ་རྒྱལ་སྤྱིའི་གློག་བརྙན་དུས་སྟོན་ཐེངས་པ་གསུམ་དེ།ཟླ་འདིའི་ཚེས་༣༠ནས་ཉིན་བཞིའི་རིང་དྷ་ས་ཟློས་གར་ཚོགས་ཁང་དང་།ཧི་མ་ཅལ་མངའ་སྡེའི་སྐྱིད་སྡུག་ཚོགས་ཁང་གཉིས་སུ།སྔ་ཕྱིར་མི་མང་ལ་གཟིགས་འབུལ་ཞུ་རྒྱུ་ཡིན་པའི་གསལ་བསྒྲགས་གནང་སོང་།༄༅འགན་འཛིན་བསྟན་བསོད་ནམས་ལགས་ཀྱིས་ངོ་སྤྲོད་གནང་བར།ད་ལོའི་གློག་བརྙན་དུས་སྟོན་སྟེང་།རྒྱལ་སྤྱི་དང་རྒྱ་གར་ནང་སྐད་གྲགས་ཆེ་བའི་གློག་བརྙན་དང་།དངོས་བྱུང་གློག་བརྙན།འགུལ་རིས་གློག་བརྙན་སོགས་བརྗོད་བྱ་འདྲ་མིན་གཟིགས་འབུལ་ཞུ་རྒྱུ་ཡིན་པ་དང་།དེ་དང་མཉམ་དུ་རྒྱ་གར་གྱི་རྩོམ་པ་པོ་དང་གློག་བརྙན་སློབ་སྟོན་པ་དང་འཁྲབ་སྟོན་པ་སྐད་གྲགས་ཅན་ཇི་ཀཱ་པོར་ལགས་ཀྱིས་ཁོང་གིས་བཟོས་པའི་གློག་བརྙན་ཞེས་པ་གཟིགས་འབུལ་བྱ་རྒྱུ་ཡིན་ཚུལ་སོགས་བརྗོད་སོང་།